CELEX: 62010TN0014
Language: hu
Date: 2010-01-18 00:00:00
Title: T-14/10. sz. ügy: 2010. január 18-án benyújtott kereset — CheckMobile kontra OHIM (carcheck)

27.3.2010   
            
            
               HU
            
            
               Az Európai Unió Hivatalos Lapja
            
            
               C 80/35
            
         2010. január 18-án benyújtott kereset — CheckMobile kontra OHIM (carcheck)
   (T-14/10. sz. ügy)
   2010/C 80/59
   Az eljárás nyelve: német
   
      Felek
   
   
      Felperes: CheckMobile GmbH — The Process Solution Company (Hamburg, Németország) (képviselő: K. Lodigkeit ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 595/2009-4. sz. ügyben 2009. november 18-án hozott határozatát, amennyiben ez a határozat elutasította a „carcheck” védjegy lajstromozását a 40/94 rendelet 7. cikke (1) bekezdésének c) pontja alapján,
            
         
               —
            
            
               a Törvényszék a Belső Piaci Harmonizációs Hivatalt (védjegyek és formatervezési minták) (OHIM) kötelezze a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „carcheck” szóvédjegy a 9., 16., 35., 36., 38., 41., 42. és 45. osztályba tartozó áruk és szolgáltatások vonatkozásában (7 368 681. sz. védjegybejelentés).
   
      Az elbíráló határozata: az elbíráló a védjegybejelentést részben elutasította.
   
      A fellebbezési tanács határozata: a fellebbezési tanács az elbíráló határozatát részben elutasította.
   
      Jogalapok: a 40/94 rendelet (1) 7. cikke (1) bekezdése c) pontjának megsértése, mivel a fellebbezési tanács túl szélesen értelmezte a védjegyet alkotó jelek kizárólagosan leíró jellegére alapított feltétlen kizáró okot.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.)